CELEX: 32020D2187
Language: bg
Date: 2020-12-22 00:00:00
Title: Решение (ЕС) 2020/2187 на Съвета от 22 декември 2020 година относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на приемането на бюджета на Транспортната общност за 2021 г.

23.12.2020   
               
               
                  BG
               
               
                  Официален вестник на Европейския съюз
               
               
                  L 435/73
               
            
         РЕШЕНИЕ (ЕС) 2020/2187 НА СЪВЕТА
         от 22 декември 2020 година
         относно позицията, която трябва да се заеме от името на Европейския съюз в рамките на Регионалния управителен комитет на Транспортната общност по отношение на приемането на бюджета на Транспортната общност за 2021 г.
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 и член 100, параграф 2 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Договорът за създаване на Транспортната общност (ДТО) беше подписан от Съюза в съответствие с Решение (ЕС) 2017/1937 на Съвета (1). На 4 март 2019 г. той беше одобрен от Съюза с Решение (EС) 2019/392 на Съвета (2). Той влезе в сила на 1 май 2019 г.
                  
               
                     (2)
                  
                  
                     Съгласно член 35 от ДТО Регионалният управителен комитет на Транспортната общност (наричан по-долу „Управителният комитет“) ежегодно приема бюджета на Транспортната общност. Член 35 към ДТО оправомощава също и Управителния комитет да приема решения, в които се определя процедурата за изпълнение на бюджета.
                  
               
                     (3)
                  
                  
                     Управителният комитет трябва да приеме решение относно бюджета на Транспортната общност за 2021 г. по време на заседанието си през декември 2020 г., а ако по време на посоченото заседание тази точка от дневния ред не се разглежда — по време на следващото заседание.
                  
               
                     (4)
                  
                  
                     Предложения бюджет на Транспортната общност за 2021 г. е необходим за нормалното функциониране на органите на Транспортната общност. Той включва разноските за човешки ресурси, пътуване, ИТ оборудване и софтуер, както и оперативни разноски като обучения, техническа помощ и организация на конференции и заседания.
                  
               
                     (5)
                  
                  
                     Целесъобразно е да се установи позицията, която да се заеме от името на Съюза в рамките на Управителния комитет, тъй като решението е необходимо за функционирането на Постоянния секретариат на Транспортната общност и ще породи правни последици по отношение на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Регионалния управителен комитет на Транспортната общност по отношение на бюджета на Транспортната общност за 2021 г., се основава на проекта на решение на Управителния комитет (3).
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 22 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение (ЕС) 2017/1937 на Съвета от 11 юли 2017 г. за подписване, от името на Европейския съюз, и временно прилагане на Договора за създаване на Транспортната общност (ОВ L 278, 27.10.2017 г., стр. 1).
         
            (2)  Решение (ЕС) 2019/392 на Съвета от 4 март 2019 г. за сключване, от името на Европейския съюз, на Договора за създаване на Транспортната общност (OВ L 71, 13.3.2019 г., стр. 1).
         
            (3)  Вж. документ ST 11356/20 на http://register.consilium.europa.eu.